ОБЩИНСКА ИЗБИРАТЕЛНА КОМИСИЯ – КАЗАНЛЪК

**П Р О Т О К О Л**

**№ 19**

**Казанлък, 25.09.2019 г.**

Заседанието се откри в 17.00 ч. от Председателя Здравко Балевски, при следния:

**Дневен ред:**

**1.** Определяне мястото, деня и часа за провеждане на процедурата за определяне чрез жребий на реда за представяне на партиите, коалициите от партии, местните коалиции и инициативните комитети в диспутите по регионалните радио- и телевизионни центрове на БНР и БНТ в изборите на 27 октомври 2019 г.

2. Провеждане на жребий за представяне на партиите, коалициите от партии, местните коалиции и инициативните комитети, регистрирали кандидати в ОИК Казанлък, в диспутите по регионалните радио- и телевизионни центрове на БНР и БНТ в изборите на 27 октомври 2019 г.

3. Разни

На заседанието присъстват 11от 13 от членовете на Комисията, следователно е налице нормативно изискуемия кворум и заседанието е законно. Към протокола се прилага присъствен списък с подписите на присъстващите членове на ОИК - Казанлък.

Г-н Балевски приветства присъстващите и предложи да се премине към обсъждане на текущите въпроси по дейността на комисията по предварително обявения дневен ред.

**По т.1 от Дневния ред:**

Определяне мястото, деня и часа за провеждане на процедурата за определяне чрез жребий на реда за представяне на партиите, коалициите от партии, местните коалиции и инициативните комитети в диспутите по регионалните радио- и телевизионни центрове на БНР и БНТ в изборите на 27 октомври 2019 г.

Предложен е проект за решение тегленето на жребия за определяне на реда за представяне на партиите, коалициите от партии, местните коалиции и инициативните комитети в диспутите по регионалните радио- и телевизионни центрове на БНР и БНТ в изборите на 27 октомври 2019 г. да се проведе на **25 септември 2019 г. от 17.30 ч.** **в офиса на ОИК в сградата на Общинска администрация Казанлък, находяща се на ул. „Розова долина“ 6.**

Председателят на Комисията предостави възможност за мнения, предложения и възражения. Такива не се изказаха. Премина се в режим на поименно гласуване на предложения проект за решение. „За“ приемане на решението (Здравко Балевски, Николай Господинов, Тюркян Салиева, Таня Димитрова, Мариана Стойнева, Йорданка Арнаудова, Петър Иванов, Петко Петков, Ваня Андреева, Мартина Кулева и Любомир Денков) гласуваха всички присъстващи 11 членове на комисията. „Против“ приемане на решението гласуваха – няма.

На основание чл. 196, ал. 3 от ИК и Решение № 1097-МИ от 13.09.2019 год. на ЦИК, Общинска избирателна комисия Казанлък, взе следното

**Р Е Ш Е Н И Е:**

Тегленето на жребия за определяне на реда за представяне на партиите, коалициите от партии, местните коалиции и инициативните комитети в диспутите по регионалните радио- и телевизионни центрове на БНР и БНТ в изборите на 27 октомври 2019 г. да се проведе на **25 септември 2019 г. от 17.30 ч.** **в офиса на ОИК в сградата на Общинска администрация Казанлък, находяща се на ул. „Розова долина“ 6.**

Жребия да се проведе съгласно процедурата утвърдена с Решение №1097-МИ/13.09.2019 год.

**По т.2 от Дневния ред:**

Провеждане на жребий за представяне на партиите, коалициите от партии, местните коалиции и инициативните комитети, регистрирали кандидати в ОИК Казанлък, в диспутите по регионалните радио- и телевизионни центрове на БНР и БНТ в изборите на 27 октомври 2019 г.

  На основание чл. 196, ал.3 от Изборния кодекс и във връзка с Решение № 1097-МИ от 13.09.2019 г. на ЦИК и Решение №114 от 25.09.2019 г. на ОИК Казанлък, на 25 септември 2019 г. в 17,30 ч., в сградата на Община Казанлък, ул. Розова долина” №6, в офиса на ОИК, Общинска избирателна комисия Казанлък проведе жребий за определяне на реда за представяне в диспутите по регионалните радио- и телевизионни центрове на БНТ и БНР на регистрираните партии, коалиции от партии и инициативни комитети в ОИК Казанлък за участие в изборите за общински съветници и кметове.

Жребия се проведе при спазване на утвърдената с Решение № 1097-МИ от 13.09.2019 г. на ЦИК процедура, както следва:

1. В една кутия се поставиха 11 броя еднакви по размер непрозрачни пликове, всеки от които съдържа име на присъстващите членове на ОИК и без плик с името на председателя на комисията *(провеждащия жребия)*. Кутията се обозначи с надпис „ОИК“.
2. В друга кутия се поставиха 23 броя еднакви по размер непрозрачни пликове, всеки от които съдържа пълното или съкратеното наименование на партия, коалиция, местна коалиция или наименованието на инициативния комитет („ИК”) с имената на независимия кандидат, регистрирани пред ОИК Казанлък поне за един вид избор без да се повтарят. Наименованието на партията, коалицията или местната коалиция се изписаха съгласно решението на ОИК за регистрация в частта относно наименованието за изписване в бюлетините в изборите за общински съветници и за кметове. Кутията се обозначи с надпис „ПАРТИИ, КОАЛИЦИИ И НЕЗАВИСИМИ КАНДИДАТИ“.
3. Председателя на комисията (*Водещ жребия*) изтегли плик от първата кутия и обяви името на Таня Димитрова – член на ОИК и секретар на комисията, който ще пристъпи към последователно теглене на пликове от втората кутия.
4. Определеният чрез жребия член на ОИК пристъпи към изтегляне от втората кутия с надпис „ПАРТИИ, КОАЛИЦИИ И НЕЗАВИСИМИ КАНДИДАТИ“ последователно по един плик до изчерпването им.
5. Поредността на изтеглените пликове определи и последователността на изявата на партиите, коалициите, местната коалиция и инициативните комитети в диспутите по регионалния радио- и/или телевизионен оператор.

След проведения жребий Общинска избирателна комисия (ОИК) Казанлък

**Р Е Ш И:**

Обявява следната поредност за представяне на партиите, коалициите от партии и инициативните комитети в диспутите в предизборната кампания по регионалните радио- и телевизионни центрове на БНТ и БНР:

1. НАЦИОНАЛЕН ФРОНТ ЗА СПАСЕНИЕ НА БЪЛГАРИЯ
2. ПОЛИТИЧЕСКА ПАРТИЯ „СЪЮЗ НА ДЕМОКРАТИЧНИТЕ СИЛИ“
3. ПП АБВ (Алтернатива за българско възраждане)
4. Движение ЗЕДНО за промяна
5. БСП ЗА БЪЛГАРИЯ
6. БЪЛГАРСКА СОЦИАЛДЕМОКРАТИЧЕСКА ПАРТИЯ
7. ДИМИТЪР ИВАНОВ КРЪСТЕВ Кметство с. Енина
8. ВЪЗРАЖДАНЕ
9. ПП ВМРО - БЪЛГАРСКО НАЦИОНАЛНО ДВИЖЕНИЕ
10. ПП АТАКА
11. Партия на ЗЕЛЕНИТЕ
12. ДАНИСЛАВ МАРИНОВ ДОНЧЕВ Кметство с. Ясеново
13. ПП Народна партия свобода и достойнство
14. ДВИЖЕНИЕ ЗА ПРАВА И СВОБОДИ – ДПС
15. ГЕОРГИ АНАСТАСОВ ГЕОРГИЕВ Кметство с. Овощник
16. МАЯ ГЕНЧЕВА БЕРОВА Кметство с. Бузовград
17. „ДЕМОКРАТИЧНА БЪЛГАРИЯ – ОБЕДИНЕНИЕ“ (ДА България, ДСБ, Зелено движение)
18. ВОЛЯ
19. ПП ГЕРБ
20. ХРИСТО ИВАНОВ ВАНЕДЖИКОВ Кметство с. Ръжена
21. ДИМИТЪР КОСТОВ ВАСИЛЕВ Кметство с. Енина
22. „АЛТЕРНАТИВАТА НА ГРАЖДАНИТЕ“.
23. ЗЕМЕДЕЛСКИ НАРОДЕН СЪЮЗ

Решението подлежи на обжалване пред Централната избирателна комисия в тридневен срок от обявяването му.

Поради изчерпване на дневния ред заседанието бе закрито в 17:50 часа.

ПРЕДСЕДАТЕЛ: …………………………….

/ЗДРАВКО БАЛЕВСКИ/

СЕКРЕТАР:..…………………………….

/ТАНЯ ДИМИТРОВА/